**Výzva** **na predkladanie ponúk**

(ďalej len „Výzva“) –

**Profylaktika, servis, oprava, údržba, náhradné diely a nastavenie AMS.**

Komunikácia pre uvedenú zákazku sa uskutočňuje prostredníctvom systému na elektronickú

komunikáciu – **JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. Základné informácie

Obstarávateľ: Odvoz a likvidácia odpadu a.s., Ivanská cesta 22, 821 04 Bratislava, v zmysle § 9 ods. 3 zákona č. 343/2015 Z. z. o  verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

#

Kontaktná osoba: Adam Kašák, kasak@olo.sk, +421918 110 644

Komunikácia medzi obstarávateľom a záujemcami/uchádzačmi, ako aj predkladanie ponúk uchádzačmi sa uskutočňuje výhradne prostredníctvom informačného systému JOSEPHINE na adrese <https://josephine.proebiz.com/sk/promoter/tender/37869/summary>

1. Identifikácia predmetu obstarávania podľa CPV kódov

 Názov: **Profylaktika, servis, oprava, údržba, náhradné diely a nastavenie AMS**

CPV : 38433200-1 – Zariadenia na meranie emisií

 45259000-7 - Opravy a údržba zariadenia

 60000000-8 Dopravné služby (bez prepravy odpadu)

Druh: služby, tovar

Elektronická aukcia: Nie

1. Opis predmetu zákazky

Predmetom zákazky je výkon servisnej činnosti – údržby a technických prehliadok pre automatický monitorovací systém (AMS) na ZEVO a to formou pravidelného servisu na zariadeniach AMS – 10, 20, 30 DT01 MCS100FT 40DT01 a v prípade výskytu porúch a závad aj nepravidelného výkonu servisu za účelom odstránenia vzniknutej poruchy alebo závady.

Predmetom zákazky je zároveň zabezpečenie zodpovedajúcich vybraných náhradných dielov k odstráneniu vzniknutých porúch a závad na zariadení AMS.

Za účelom plnenia predpísaných elektrických noriem je súčasťou predmetu zákazky zabezpečenie výkonu pravidelných revízii – východiskových odborných prehliadok a odborných skúšok (OPaOS) pre rozvádzače AMS v predpísaných lehotách – intervaloch. Doba trvania zmluvy bude 12 mesiacov od účinnosti zmluvy. Reakčný čas na ohlásenie poruchy budú 5 hodiny. Čas na odstránenie závad bude 5 dní za predpokladu funkčného záložného merania, prípadne dohodou podľa času dodávky náhradných dielov.

Podrobný opis predmetu zákazky obsahuje **Príloha č. 1 výzvy.**

1. Predpokladaná hodnota zákazky

Obstarávateľ na predmet zákazky predpokladanú hodnotu zákazky nezverejňuje.

1. Rozdelenie predmetu obstarávania na časti

Zákazka nie je rozdelená na časti.

1. Typ zmluvného vzťahu

Plnenie zákazky bude uskutočnené na základe Rámcovej zmluvy o dielo (ďalej len „Zmluva“) s platnosťou na 12 mesiacov. Záväzný návrh tejto Zmluvy tvorí Prílohu č. 3.

Plnenie na základe zmluvy a čiastkových objednávok, vystavená faktúra zo strany dodávateľa tovaru musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov. Platba bude realizovaná bezhotovostným platobným príkazom.

1. Obhliadka predmetu zákazky

**Obhliadka miesta plnenia predmetu zákazky je možná počas trvania lehoty na predkladanie ponúk, a to v prac. dňoch pondelok- piatok v čase od 07.00 do 14.00 hod.**

Záujem o obhliadku a termín obhliadky je potrebné dohodnúť min 2 dni vopred s kontaktnou osobou.

**Kontaktná osoba pre obhliadku:**

Ing. Katarína Berláková

Mobil:+421/918 110 102, e-mail: berlakova@olo.sk

1. Miesto a čas dodania zákazky

**Miesto**:Závod ZEVO (Spaľovňa odpadu) Vlčie hrdlo 72, 821 07,Bratislava

**Dodacie podmienky:** v zmysle zmluvy.

**Dĺžka trvania:** 12 mesiacov odo dňa účinnosti zmluvy. Deň účinnosti nastáva nasledujúci deň po zverejnení zmluvy v CRZ.

1. Hlavné podmienky financovania

Predmet zákazky bude financovaný z vlastných zdrojov OLO a.s. Platba na základe faktúry. Faktúra bude mať 30-dňovú lehotu splatnosti odo dňa jej doručenia. Faktúra musí obsahovať všetky náležitosti riadneho daňového a účtovného dokladu v súlade s príslušnými daňovými dokladmi. Platba bude realizovaná bezhotovostným platobným príkazom. Neposkytuje sa preddavok ani zálohová platba. Vystavená faktúra zo strany dodávateľa tovaru musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov

1. Podmienky účasti uchádzačov

**Vyžaduje sa splnenie podmienok účasti osobného postavenia:**

1. uchádzač musí byť oprávnený dodávať predmet zákazky.
2. uchádzač nesmie mať právoplatný súdom uložený zákaz účasti vo verejnom obstarávaní.

 Splnenie podmienok účasti uchádzač preukazuje čestným vyhlásením, ktoré je prílohou tejto výzvy.

 **Vyžaduje sa splnenie podmienok účasti technickej alebo odbornej spôsobilosti:**

1. obstarávania sa môže zúčastniť len uchádzač, ktorý preukáže minimálne požiadavky obstarávateľa na technickú a odbornú spôsobilosť, a to údajmi o vzdelaní a odbornej praxi alebo o odbornej kvalifikácii osôb určených na plnenie zmluvy, a to:
* uchádzač bude disponovať min. 1 zodpovednou osobou s certifikátom vydaný výrobcom SICK o oprávnení na obsluhu a servis analyzátorov SICK 100FT, SICK DUSTHUNTER SB100, SICK FLOWSIC100M
* verejný obstarávateľ požaduje, aby uchádzač disponoval min. 1 zodpovednou osobou v zmysle § 15 zákona č. 124 / 2006 Z. z. o BOZP ,,odborné prehliadky a odborné skúšky a opravy vyhradených technických zariadení elektrických skupina E2 trieda B, ktoré môže pre inú fyzickú, alebo právnickú osobu vykonávať len zamestnávateľ, ktorý má oprávnenie na činnosť

Osobné údaje dotknutých osôb, ktoré sú súčasťou tohto procesu obstarávania, sú spracúvané obstarávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

1. Komunikácia a vysvetľovanie

* 1. Komunikácia, vysvetľovanie a dorozumievanie medzi verejným obstarávateľom
	a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/promoter/tender/37869/summary>

Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu obstarávania.

* 1. Na bezproblémové používanie systému JOSEPHINE je nutné používať jeden
	z podporovaných internetových prehliadačov:
	+ Mozilla Firefox verzia 13.0 a vyššia alebo
	+ Google Chrome
	+ Microsoft Edge.
	1. Samostatný dokument „Technické nároky systému JOSEPHINE“ si môžete stiahnuť [**TU**.](https://store.proebiz.com/docs/josephine/sk/Technicke_poziadavky_sw_JOSEPHINE.pdf)
	2. Každý hospodársky subjekt/záujemca má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID).
	3. Predkladanie ponúk je pri zákazkách s nízkou hodnotou umožnené aj neautentifikovaným hospodárskym subjektom.
	4. Záujemca si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	5. [Skrátený návod](https://store.proebiz.com/docs/josephine/sk/Manual_registracie_SK.pdf) registrácie Vás rýchlo a jednoducho prevedie procesom registrácie v systéme JOSEPHINE na elektronickú komunikáciu v procese verejného obstarávania. Pre lepší prehľad tu nájdete tiež opis základných obrazoviek systému.
	6. Zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
	7. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému
	a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	8. Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	9. V prípade potreby objasniť informácie uvedené v tejto výzve a jej prílohách, ktoré sú potrebné na vypracovanie ponuky, môže ktorýkoľvek zo záujemcov požiadať o ich vysvetlenie výlučne prostredníctvom JOSEPHINE a za predpokladu, že
	o vysvetlenie požiada minimálne dva (2) pracovné dni pred uplynutím lehoty na predkladanie ponúk.
	10. Ak si vysvetlenie informácií potrebných na vypracovanie ponuky hospodársky subjekt, záujemca alebo uchádzač nevyžiadal v stanovenej lehote alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.
	11. Ak verejný obstarávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol v rámci svojej ponuky, verejný obstarávateľ požiada o vysvetlenie ponuky, ak je to potrebné i o predloženie dôkazov, prostredníctvom systému JOSEPHINE.
	12. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných
	e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).
	13. Informácia o výsledku vyhodnotenia ponúk bude uchádzačom odoslaná prostredníctvom systému JOSEPHINE.
	14. V prípade vylúčenia uchádzača alebo ponuky z verejného obstarávania, verejný obstarávateľ oznámi túto skutočnosť uchádzačovi prostredníctvom systému JOSEPHINE.
	15. V prípade zrušenia postupu zadávania zákazky verejný obstarávateľ bezodkladne upovedomí všetkých uchádzačov o zrušení použitého postupu zadávania zákazky
	s uvedením dôvodu.
	16. Verejný obstarávateľ umožňuje neobmedzený a priamy prístup elektronickými prostriedkami ku všetkým dokumentom potrebným na vypracovanie a predloženie ponuky v predmetnom obstarávaní.
	17. [Skrátený návod](https://store.proebiz.com/docs/josephine/sk/Skrateny_navod_ucastnik.pdf) vás rýchlo a jednoducho prevedie procesom prihlásenia, posielania správ a predkladaním ponúk v systéme na elektronizáciu verejného obstarávania JOSEPHINE. Pre lepší prehľad tu nájdete tiež opis základných obrazoviek systému. Ak budete potrebovať niektoré z informácií spresniť, máte vždy možnosť kontaktovať linku podpory Houston PROEBIZ.

1. Predkladanie ponúk

**Lehota: do 17.2.2023 do 11:00 hod.**

**Spôsob:** Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese: <https://josephine.proebiz.com/sk/promoter/tender/37869/summary>

**UPOZORNENIE:**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

**Obsah ponuky:**

Ponuka musí obsahovať riadne vyplnené a podpísané:

1. Návrh na plnenie kritérií (podľa prílohy č. 2)+ príloha k výzve Čestné vyhlásenie
2. Návrh rámcovej zmluvy o dielo príloha č. 3 - Riadne doplnený, podpísaný a opečiatkovaný návrh zmluvy o dielo štatutárom.

**Štatutár podpisom návrhu zmluvy súhlasí s podmienkami tejto zmluvy.**

Návrh zmluvy nie je dovolené bez upovedomenia a písomného súhlasu akokoľvek pozmeňovať a prepisovať.

Záujemca zároveň vyplní návrh na plnenie kritérií na vyhodnotenie ponuky aj elektronicky v systéme JOSEPHINE v časti „Ponuky“.

 Neumožňuje sa predložiť variantné riešenie.

 Ak súčasťou ponuky bude aj variantné riešenie, toto variantné riešenie nebude zaradené do

 vyhodnotenia a bude sa naň hľadieť, akoby nebolo predložené.

**Plnomocenstvo** v prípade, že za spoločnosť koná osoba oprávnená na základe plnej moci, pričom sa vyžaduje, aby podpis splnomocniteľa bol úradne overený.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.

Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Obstarávateľ vylúči uchádzača, ktorý je súčasne členom skupiny dodávateľov.

1. Kritériá na vyhodnotenie ponúk

**Obstarávateľ stanovuje ako jediné kritérium na vyhodnotenie ponúk najnižšiu celkovú cenu za predmet zákazky v eurách bez DPH.**

Celková  cena za predmet zákazky musí obsahovať  všetky náklady súvisiace s predmetom zákazky.

 Uchádzačom uvedená ponuková cena je maximálna a nemožno ju navýšiť.

 V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže obstarávateľ opakovať.

**Ak uchádzač nie je platcom DPH, na túto skutočnosť upozorní obstarávateľa.** Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a aj cenu s DPH podľa slovenských právnych predpisov (20%), aj keď samotnú DPH nebude v súlade s komunitárnym právom fakturovať.

1. Ďalšie informácie
2. Obstarávateľ vyzve uchádzača s najnižšou cenovou ponukou na predloženie dokladov nevyhnutných na overenie splnenia tých podmienok účasti, ktoré si nevie obstarávateľ overiť sám z verejne prístupných zdrojov (napr. na predloženie originálu alebo osvedčenej kópie dokladu o oprávnení podnikať nie staršieho ako tri mesiace - živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra, príp. registra právnických osôb a podnikateľov). V prípade, že uchádzač s najnižšou cenou nepreukáže splnenie podmienok účasti, obstarávateľ môže vyzvať uchádzača druhého v poradí. Tento postup môže obstarávateľ opakovať.
3. V prípade, že uchádzač s najnižšou ponukovou cenou predloží certifikáty a doklady, ktoré nezodpovedajú požiadavkám obstarávateľa, prípadne nepredloží požadované certifikáty v stanovenom termíne, bude obstarávateľ toto považovať za nesplnenie podmienky účasti a bude postupovať v súlade s písm. a) tohto bodu.
4. Obstarávateľ označí za úspešného uchádzača s najnižšou cenou, ktorý preukázal stanovené podmienky účasti a požiadavky na predmet zákazky.
5. Informácia o výsledku procesu obstarávania a vyhodnotenia ponúk bude uchádzačom zaslaná elektronicky prostredníctvom systému na elektronickú komunikáciu – **JOSEPHINE**
6. Obstarávateľ si vyhradzuje právo neprijať žiadnu ponuku a súťaž kedykoľvek zrušiť. O takomto postupe bude obstarávateľ uchádzačov informovať.

Prílohy:

Príloha č. 1 - Opis predmetu zákazky

 Príloha č. 2 - Návrh na plnenie kritérií- Cenová ponuka + Čestné vyhlásenie

 Príloha č. 3 - Návrh rámcovej zmluvy o dielo

Príloha č. 4 – Čestné vyhlásenie

V Bratislava, dňa

 Mgr. Adam Kašák

 vedúci odd. Nákupu